**Qods Mohajer-6** (pers. ‏پهپاد مهاجر-6‎) on iranilaisen Qods Aviation Industry Companyn (Qods) suunnittelema taktinen, miehittämätön lennokki. Se on monikäyttöinen keskipitkän kantaman lennokki, jonka varustukseen kuuluu monitaajuuksinen tiedustelukuorma ja joka voidaan varustaa enintään neljällä ohjuksella. Näitä lennokkeja on toimitettu Iranin ohella Etiopiaan, Irakiin, Venezuelaan ja Venäjälle.

Lennokkimallin tuotanto alkoi vuonna 2017, ja se täydentää Iranin aiempaa Mohajed-lennokkien 1980-luvulta alkanutta mallivalikoimaa (Mohajer-1, Mohajer-2, Mohajer-4). Vaikka suunnittelijaksi mainitaan Qods Aviation, lennokin valmistusta on useiden lähteiden mukaan siirretty kilpailevalle iranilaisvalmistaja HESA:lle. Keväällä 2020 kerrottiin lennokkimallista olevan tulossa uudistettu versio. Tämä B-versio pystyy kuljettamaan neljä ohjusta aiemman A-version kahden sijaan.

Tekniset tiedot
---------------

...
...
*Lähde:* 

**Yleiset ominaisuudet**

* **Pituus:** 0**Virhe lausekkeessa: tunnistamaton välimerkki ",".**.0**Virhe lausekkeessa: tunnistamaton välimerkki ",".**5,67 m
* **Kärkiväli:** &&&&&&&&&&&&&010.&&&&0010 m
* **Suurin lentoonlähtöpaino:** 0**Virhe lausekkeessa: tunnistamaton sana "kg"**.0**Virhe lausekkeessa: tunnistamaton sana "kg"**600 kg, josta kuorma 100 kg

**Suoritusarvot**

* **Suurin nopeus:** &&&&&&&&&&&&0200.&&&&00200 km/h
* **Toimintasäde:** &&&&&&&&&&&&0200.&&&&00200 km
* **Lentoaika:** max. 12 h
* **Lakikorkeus:** 0**Virhe lausekkeessa: tunnistamaton välimerkki "&".**.0**Virhe lausekkeessa: tunnistamaton välimerkki "&".**(18 000 ft) 6 000 m

Mohajer-6 sotilaallisessa käytössä
----------------------------------

...

### Venäjän hyökkäyssodassa Ukrainaan

Heinä- ja elokuussa 2022 Venäjän edustajien uutisoitiin tutustuneen iranilaisiin sotilaallisiin lennokkeihin ja räjähdedrooneihin Iranissa kesäkuusta 2022 lähtien. Iran valmistautui toimittamaan näitä aseita Venäjälle käytettäväksi sen sotatoimiin Ukrainassa. Joukko venäläisiä sai tiedustelutietojen perusteella koulutusta iranilaisten taktisten lennokkien ja räjähdedroonien käyttämiseen esimerkiksi iranilaisella Kashanin lentokentällä.

Iranilaisdroonien toimituksesta Venäjälle uutisoitiin elokuun 2022 lopulla. Sittemmin syyskuussa raportoitiin useiden kookkaiden iranilaisten rahtilentokoneiden asetoimituksista Venäjälle. Tämän perusteella on esitetty, että Venäjä saattaa olla ostanut Iranista jopa satoja edullisia Shahed-136-räjähdedrooneja sekä huomattavan määrän muita lennokkeja ja ohjuksia. Venäjä on käyttänyt Mohajer-6-lennokkeja Ukrainan hyökkäyssodassaan. Ukraina pudotti Mohajer-6-lennokin ensimmäisen kerran Odessan lähistöllä 23. syyskuuta 2022. Tällöin Mohajer-6-lennokkia kerrottiin käytetyn Shahed-136-räjähdelennokkien maalien kohdistamisen apuna. 

Ukrainalaislähteet arvioivat Venäjän hankkineen lokakuun 21. päivään 2022 mennessä mahdollisesti 20 Qods Mohajer-6 -lennokkia. Niistä viisi Ukraina on pudottanut. Yksi lennokki säilyi rikkoutunutta moottoria lukuun ottamatta muuten miltei ehjänä. Sen perusteella lennokin osia on päästy tutkimaan Ukrainassa. Monet lennokin keskeiset komponentit on valmistettu siviilikäyttöön. Esimerkiksi moottori on itävaltalaisvalmisteinen (Rotax 914) ja kamerat japanilaista, kiinalaista ja yhdysvaltalaista alkuperää.

Lähteet
-------

1. 1 2 3 4 5  Iranian Mohajer-6 UAV Was Shot Down In Ukraine for the First Time *defence-ua.com*.  23.9.2022. Viitattu 14.10.2022. (englanniksi)
2. 1 2  New version of Iranian Mohajer 6 UAV expected soon *armyrecognition.com*.  27.4.2020. Viitattu 14.10.2022. (englanniksi)
3. ↑  Natasha Bertrand & Maegan Vazquez: White House says Iran is preparing to supply Russia with weapons-capable drones  11.7.2022. CNN. Viitattu 14.10.2022. (englanniksi)
4. 1 2  Natasha Bertrand: First on CNN: Russians have begun training on Iranian drones, US believes  9.8.2022. CNN. Viitattu 14.10.2022. (englanniksi)
5. ↑  Ellen Nakashima & Joby Warrick: Iran sends first shipment of drones to Russia for use in Ukraine *The Washington Post*.  29.8.2022. Viitattu 14.10.2022. (englanniksi)
6. ↑  Iranian Military Aircraft Are Flying a Massive Resupply Effort to Russia: It Could Soon Field Thousands of Drones and Missiles *militarywatchmagazine.com*.  19.9.2022. Viitattu 14.10.2022. (englanniksi)
7. ↑  Iran’s Mohajer-6 Long Range Drone Joins the Fray in Ukraine: Strikes on Odessa and Dnepropetrovsk Reported *militarywatchmagazine.com*.  21.9.2022. Viitattu 14.10.2022. (englanniksi)
8. ↑  Ukrainian anti-aircraft gunners down Iranian-made Mohajer-6 drone for first time  23.9.2022. Ukrinform, ukrinform.net. Viitattu 14.10.2022. (englanniksi)
9. 1 2  ​Ukrainian Intelligence Service Has Dismantle Iranian Mohajer-6 and Found Something Unusual *Defense Express, defence-ua.com*.  21.10.2022. Viitattu 23.10.2022. (englanniksi)
10. ↑  ​Jackpot From Above: What Secrets are Hiding Inside the Iranian Mohajer-6 Drone *Defense Express, defence-ua.com*.  4.10.2022. Viitattu 23.10.2022. (englanniksi)
11. ↑  914 UL / F *flyrotax.com*. Viitattu 23.10.2022. (englanniksi)

Aiheesta muualla
----------------

* Kuvia tai muita tiedostoja aiheesta **Qods Mohajer-6** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Qods Mohajer-6